
Република Србија                                                                                   
ОПШТИНА ЦРНА ТРАВА
ИЗБОРНА КОМИСИЈА
Број: 85/2026
Датум: 21.10.2026. године
ЦРНА ТРАВА

З  А  П  И  С  Н  И  К
СА 9. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 21.10.2026. ГОДИНЕ

Седница је почела у 13:00 часова у сали дома културе у Црној Трави.

Седницу је отворио председника Изборне комисије општине Црна Трава, Бојан Цекић који је констатовао да су на седници Изборне комисије присутни: Иван Синадиновић, заменик председника Изборне комисије, Лела Стефановић, заменик члана Изборне комисије, Игор Дојчиновић, члан Изборне комисије, Томислав Петровић, члан Изборне комисије Светлана Костадиновић, заменик члана Изборне комисије, Душица Петровић, заменик члана Изборне комисије, Сашка Младеновић, заменик члан Изборне комисије у проширеном саставу, Бојана Ристић, заменик члана Изборне комисије у проширеном саставу, Србољуб Николић, члан Изборне комисије у проширеном саставу, Љубиша Савић, члан Изборне комисије у проширеном саставу, Страхиња Ивић, заменик члана Изборне комисије у проширеном саставу, Слободан Станимировић, заменик члана Изборне комисије у проширеном саставу, Жика Јовановић, члан Изборне комисије у проширеном саставу, Марина Кесслер, члан Изборне комисије у проширеном саставу, Драган Ђорђевић, члан Изборне комисије у проширеном саставу и Александар Николић, секретар Изборне комисије.

Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је предложио следећи,


Д Н Е В Н И   Р Е Д:

1. Разматрање и доношење решења о расподели средстава за покривање трошкова превоза изборног материјала за спровођење избора за народне посланике Народне скупштине, расписаних за 25. октобар 2026. године	
		Известилац: Александар Николић

2. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.


1. ТАЧКА
Прву тачку дневног реда образложио је Александар Николић који је навео да је основ за доношење ове одлуке Одлука Републичке изборне комисије о накнадама, материјалним и другим трошковима за спровођење избора за народне посланике. 
Одлуком РИКА-а обухваћене су све врсте трошкова, укључујући трошкове набавке канцеларијског материјала и трошкови горива за превоз изборног материјала и то тачком 2. Одлуке. 
Средстава за ове намене обезбеђује Републичка изборна комисија и иста ће бити пренета на наменске  подрачуне општинских/градских управа. 
Даље наводи да су средства опредељена у износу од по 3.000,00 динара по бирачком месту, односно укупно 36.000,00 динара и да су средства недовољна, али да ми ту ништа не можемо. 
У предлогу решења општинске изборне комисије предложена је расподела средстава по бирачким местима узимајући у обзир удаљеност бирачког места од центра Црне Траве и пребивалишта председника, односно заменика председника бирачког одбора, с обзиром да у ове трошкове спадају трошкови одвожења бирачког материјала пре гласања, довожења после гласања, као и трошкови превоза повереника бирачких одбора за спровођење гласања ван бирачког места. 

Даље наводи износе који су у тачки 1. опредељени за превоз изборног материјала пре гласања након примопредаје са изборне комисије на бирачки одбор и превоз изборног материјала после гласања у циљу примопредаје са бирачких одбора на изборну комисију, за  свако бирачко место: 

· За бирачки одбор на бирачком месту број 1 – ДОМ КУЛТУРЕ, БРОД - 1.000,00 динара
· За бирачки одбор на бирачком месту број 2 – ОСНОВНА ШКОЛА, ГОРЊЕ ГАРЕ – 2.000,00 динара
· За бирачки одбор на бирачком месту број 3 – ОСНОВНА ШКОЛА, ГРАДСКА – 2.000,00 динара
· За бирачки одбор на бирачком месту број 4 – МЕСНА КАНЦЕЛАРИЈА, ДАРКОВЦЕ – 2.000,00 динара
· За бирачки одбор на бирачком месту број 5 – МЕСНА КАНЦЕЛАРИЈА, ДОБРО ПОЉЕ – 2.000,00 динара
· За бирачки одбор на бирачком месту број 6 – ОСНОВНА ШКОЛА - ЗЛАТАНЦЕ – 1.000,00 динара
· За бирачки одбор на бирачком месту број 7 – ОСНОВНА ШКОЛА, ЈАБУКОВИК – 3.000,00 динара
· За бирачки одбор на бирачком месту број 8 – ДОМ КУЛТУРЕ, КАЛНА – 1.000,00 динара
· За бирачки одбор на бирачком месту број 9 – ОСНОВНА ШКОЛА, КРИВИ ДЕЛ – 2.000,00 динара
· За бирачки одбор на бирачком месту број 10 – ДОМ КУЛТУРЕ, ПРЕСЛАП – 2.000,00 динара
· За бирачки одбор на бирачком месту број 11– АМБУЛАНТА, РУПЉЕ – 2.000,00 динара
· За бирачки одбор на бирачком месту број 12 – ОМЛАДИНСКИ КЛУБ, ЦРНА ТРАВА – //////////////

У наставку известилац наводи износе који су опредељени за превоз повереника бирачких одбора за гласање ван бирачких места и то:

· За бирачко место број 1 – ДОМ КУЛТУРЕ, БРОД - 1.000,00 динара
· За бирачко место број 2 – ОСНОВНА ШКОЛА, ГОРЊЕ ГАРЕ – 1.000,00 динара
· За бирачко место број 3 – ОСНОВНА ШКОЛА, ГРАДСКА – 2.000,00 динара
· За бирачко место број 4 – МЕСНА КАНЦЕЛАРИЈА, ДАРКОВЦЕ – 1.000,00 динара 
· За бирачко место број 5 – МЕСНА КАНЦЕЛАРИЈА, ДОБРО ПОЉЕ – 1.000,00 динара
· За бирачко место број 6 – ОСНОВНА ШКОЛА, ЗЛАТАНЦЕ – 2.000,00 динара
· За бирачко место број 7 – ОСНОВНА ШКОЛА, ЈАБУКОВИК – //////////
· За бирачко место број 8 – ДОМ КУЛТУРЕ, КАЛНА – 2.000,00 динара
· За бирачко место број 9 – ОСНОВНА ШКОЛА, КРИВИ ДЕЛ – 1.000,00 динара
· За бирачко место број 10 – ДОМ КУЛТУРЕ, ПРЕСЛАП – 2.000,00 динара
· За бирачко место број 11– АМБУЛАНТА, РУПЉЕ – 1.000,00 динара
· За бирачко место број 12 – ОМЛАДИНСКИ КЛУБ, ЦРНА ТРАВА – 2.000,00.

	Даље наводи да ће наведена средства из тачке 2. решења бити исплаћена оним лицима која су вршила превоз повереника бирачких одбора, а која ће бити одређена на основу писане изјаве председника, односно заменика председника бирачког одбора приликом примопредаје изборног материјала после гласања, истичући да се оваква пракса примењује у последњих неколико изборних циклуса. 
	На основу овог решења, након одржвања избора биће донето посебно решење којим ће се конкретизовати којим лицима и у ком износу припада накнада, а у зависности од тога ко је долазио по изборни материјал пре гласања, ко је изборни материјал донео после гласања и да ли је и ко вршио превоз повереника бирачких одбора у циљу гласања ван бирачког места. 
	Истиче да постоји могућност да нека лица приговарају одређеним износима, али сматра да је расподела извршена врло коректно. 

	За реч се јавила Марина Кесслер која је питала да није одређен мали износ за покривање трошкова гласања ван бирачког места за Дарковце, с обзиром да је исти износ опредењен и за Рупље, где је се очекује мање бирачак ван бирачког места. 
	Известилац је објаснио да годинама уназад поверенике за гласање ван бирачког места у Дарковцу превози општинско службено возило, а тако ће бити и овог пута, па је зато одређен тако мали износ накнаде. 

	За реч се поново јавила Марина Кесслер која је питала да ли је познато колико ће људи гласати ван бирачког места. 
	Александар Николић је објаснио да се у четвртак, петак и суботу сва заинтересована лица могу јавити Алексаднру Николићу, Бојану Цекићу и Ивану Синадиновићу ради пријаве гласања ван бирачког места, на контакт телефоне који су објављени на сајту РИК – а и сајту општине Црна Трава, а у недељу до 11 часова и представницима бирачких одбора. 
	Пракса је да се у недељу између 11 и 12 часова објави колико има пријављених за гласање ван бирачког места. 
	Према досадашњој пракси у данима пре изборног дана нису подношене пријаве за гласање ван бирачког места. 
	Што се тиче броја пријава, према искуству са претходних избора отприлике се зна колико ће бити гласача пријављених за гласање ван бирачког места. 
	Наводи да Изборна комисија увек припреми више потврда за гласање ван бирачког места и пратећих коверата од очекиваног броја. 

Председавајући је отворио расправу.
За реч се више нико није јавио.
Пошто у расправи више нико није  учествовао, иста је закључена и прешло се на гласање.
По извршеном гласању по првој тачки дневног реда константовано је да је 15 (петнаест) чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Решење о расподели средстава за покривање трошкова превоза изборног материјала за спровођење избора за народне посланике Народне скупштине, расписаних за 25. октобар 2026. године
2. ТАЧКА
У оквиру друге  тачке Александар Николић упознао је чланове Изборне комисије општине Црна Трава да је у току јучерашњег дана преузет изборни материјал из Лесковца и да је након тога у поподневним и вечерњим сатима сортиран од стране Изборне комисије. 
	Даље наводи да су у сортирању материјала учествовали и представници опозиционих изборних листи Игор Радисављевић и Страхиња Ивић. 
	Упознаје чланове Изборне комисије да је за петак у 10 часова одређенa примопредајa изборног материјала бирачким одборима, а да ће након тога бити одржана обука заинтересованих чланова бирачких одбора у трајању од сат, сат и по у оквиру које би требало да се прође цео изборни дан.
	Наводи да фази примопредаје могу да присуствују сви чланови општинске изборне комисије и да би било пожељно да примопредаји присуствују и представници опозиционих изборних листи са правом да се активно укључе у примопредају изборног материјала. 

	За реч се јавила Марина Кесслер која је питала да ли ће бити заклоњене просторије СНС-а за време изборне тишине, сматрајући да би било фер да се те просторије замраче, с обзиром да је СНС једина политичка странка која има просторије у Црној Трави, које се налазе у близини биралишта и које својом позицијом и димензијама страначких обележја стварају утисак да се њима крши изборна тишина. Истиче да ће она, уколико се не поступи по њеном предлогу, истакнути симболе Студентске листе на централном тргу.
	За реч се јавио Љубиша Савић који је изјавио да се у данашњој пракси то подразумева, односно да се увек поштовала удаљеност бирачког места од истакнутих страначких симбола. 
	Затим се за реч јавила Марина Кесслер која моли Изборну комисију да у записник уђе овај њен предлог и да се исти проследи врху локалног СНС-а, са захтевом да јој доставе писани одговор уколико по предлогу не желе да поступе. 
	Александар Николић је на овај захтев Марине Кесслер упитао ради појашњења да ли тражи да јој се достави обавештење само у случају негативног одговора на њен захтев или у оба случаја.
	Именована је одговорила да тражи изјашњење врха СНС-а само у случају негативног одговора. 
Како се  нико више није јављао за реч, рад по овој тачки дневног реда је закључен.
Седница је завршена у 13:30 часова.
Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА


                   СЕКРЕТАР                                                                               ПРЕДСЕДНИК
  Александар Николић, дипл.правник                                          Бојан Цекић, дипл.правник

